Η Ανώνυμη Εταιρεία με την επωνυμία **«ΕΤΑΙΡΕΙΑ ΕΛΛΗΝΙΚΩΝ ΞΕΝΟΔΟΧΕΙΩΝ ΛΑΜΨΑ Α.Ε.»** (εφεξής καλουμένη ως «Εταιρεία»), γνωστοποιεί προς το επενδυτικό κοινό, σύμφωνα με τις διατάξεις του άρθρο 17 παρ. 1 του Κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου της 16ης Απριλίου 2014, ότι δυνάμει της από **06.10.2021** αποφάσεως του Διοικητικού Συμβουλίου της Εταιρείας, συστήθηκε ενιαία τριμελής Επιτροπή Αποδοχών και Υποψηφιοτήτων, αποτελούμενη από δύο ανεξάρτητα, κατά την έννοια του άρθρου 9 παρ. 1 & 2 του Ν. 4706/2020, μη εκτελεστικά μέλη του Διοικητικού Συμβουλίου, και ένα μη εκτελεστικό μέλος του Διοικητικού Συμβουλίου, ως μέλη της Επιτροπής Αποδοχών και Υποψηφιοτήτων, και συγκεκριμένα από τους κ.κ. **(1)** Νικόλαο Νανόπουλο (ανεξάρτητο, κατά την έννοια του άρθρου 9 παρ. 1 &2 του Ν. 4706/2020, μη εκτελεστικό μέλος ΔΣ), **(2)** Αικατερίνη Μαρία Καρατζά (ανεξάρτητο, κατά την έννοια του άρθρου 9 παρ. 1 &2 του Ν. 4706/2020, μη εκτελεστικό μέλος ΔΣ), **(3)** Τιμόθεο Ανανιάδη (Μη εκτελεστικό μέλος ΔΣ), με θητεία που ταυτίζεται με την θητεία του Διοικητικού Συμβουλίου της Εταιρείας, ήτοι έως την 29/07/2024, δυνάμενη να παραταθεί αυτόματα μέχρι τη λήξη της προθεσμίας εντός της οποίας πρέπει να συνέλθει η αμέσως επόμενη τακτική Γενική Συνέλευση και μέχρι τη λήψη της σχετικής απόφασης. Tο Διοικητικό Συμβούλιο της Εταιρείας προέβη στον ορισμό των ως άνω προσώπων ως μελών της Επιτροπής Αποδοχών και Υποψηφιοτήτων, αφού πρώτα εξέτασε και διαπίστωσε την πλήρωση των προϋποθέσεων καταλληλότητας, που τίθενται από τις κείμενες διατάξεις και την Πολιτική Καταλληλότητας της Εταιρείας, στο πρόσωπο καθενός εκ των ανωτέρω προσώπων, καθώς και την πλήρωση των κριτηρίων ανεξαρτησίας, σύμφωνα με τα άρθρα 9 παρ. 1 & 2 του Ν. 4706/2020, στα πρόσωπα των κ.κ. Νικόλαου Νανόπουλου και Αικατερίνης Μαρίας Καρατζά, προκειμένου η Επιτροπή Αποδοχών και Υποψηφιοτήτων να έχει τη νόμιμη σύνθεση και τα μέλη της να πληρούν τα κριτήρια καταλληλόλητας, σύμφωνα με τα άρθρα 10, 11 και 12 του Ν. 4706/2020, και τα κριτήρια ανεξαρτησίας, σύμφωνα με τα άρθρα 9 παρ. 1 & 2 του Ν. 4706/2020.

Με την ίδια απόφαση του Διοικητικού Συμβουλίου της Εταιρείας ορίσθηκε ως Πρόεδρος της Επιτροπής Αποδοχών και Υποψηφιοτήτων ο κ. Νικόλαος Νανόπουλος (ανεξάρτητο, κατά την έννοια του άρθρου 9 παρ. 1 &2 του Ν. 4706/2020, μη εκτελεστικό μέλος ΔΣ) και εγκρίθηκε ο Κανονισμός Λειτουργίας της Επιτροπής Αποδοχών και Υποψηφιοτήτων.

 Η ως άνω Επιτροπή συνήλθε την **06.10.2021** σε ειδική συνεδρίαση με μοναδικό θέμα ημερησίας διατάξεως την εκλογή Προέδρου και τη συγκρότηση αυτής σε σώμα, ως ακολούθως:

**1.** Νικόλαος Νανόπουλος του Κωνσταντίνου, ανεξάρτητο, κατά την έννοια του άρθρου 9 παρ. 1 &2 του Ν. 4706/2020, μη εκτελεστικό μέλος ΔΣ, Πρόεδρος της Επιτροπής Αποδοχών και Υποψηφιοτήτων.

**2.**Αικατερίνη Μαρία Καρατζά του Θεοδώρου, ανεξάρτητο, κατά την έννοια του άρθρου 9 παρ. 1 &2 του Ν. 4706/2020, μη εκτελεστικό μέλος ΔΣ, Μέλος της Επιτροπής Αποδοχών και Υποψηφιοτήτων.

**3.**Τιμόθεος Ανανιάδης του Θεοδώρου, μη εκτελεστικό μέλος ΔΣ, Mέλος της Επιτροπής Αποδοχών και Υποψηφιοτήτων.

Υπενθυμίζεται χάριν πληρότητας ότι όλα τα ανωτέρω μέλη ορίσθηκαν ως μη εκτελεστικά μέλη του Διοικητικού Συμβουλίου της Εταιρείας δυνάμει της από 29.07.2021 απόφασης του Διοικητικού Συμβουλίου της Εταιρείας ενώ οι κ.κ. Νικόλαος Νανόπουλος και Αικατερίνη Μαρία Καρατζά ορίσθηκαν ως ανεξάρτητα μέλη του Διοικητικού Συμβουλίου της Εταιρείας, κατά την έννοια του άρθρου 9 παρ. 1 &2 του Ν. 4706/2021, δυνάμει της από 29.07.2021 Αποφάσεως της Τακτικής Γενικής Συνέλευσης των Μετόχων της Εταιρείας, κατόπιν σχετικής διακρίβωσης του Διοικητικού Συμβουλίου της Εταιρείας ως προς την πλήρωση των κριτηρίων ανεξαρτησίας του άρθρου 9 παρ. 1 &2 του Ν. 4706/2021. Σημειώνεται περαιτέρω ότι η πλήρωση των κριτηρίων ανεξαρτησίας του άρθρου 9 παρ. 1 &2 του Ν. 4706/2021 από τους κ.κ. Νικόλαο Νανόπουλο και Αικατερίνη Μαρία Καρατζά διαπιστώθηκε εκ νέου από το Διοικητικό Συμβούλιο της Εταιρείας κατά την συγκρότησή του σε σώμα την 29.07.2021.

 Αθήνα,06.10.2021

Για την «ΕΤΑΙΡΕΙΑ ΕΛΛΗΝΙΚΩΝ

ΞΕΝΟΔΟΧΕΙΩΝ ΛΑΜΨΑ Α.Ε.»